Kuukua Eshun ita 'yar Ghana ce ba-Amurke daraktar fim, mai fasaha kuma marubuci. Kuukua tana wayar da kan al'amuran zamantakewa da lafiyar kwakwalwa ta hanyar rubuce-rubuce da fina-finai. Ita ce wacce ta kafa Boxedkids. Fim din Kuukua na farko mai suna Artist, Act of Love ya samu lambar yabo a bikin fina-finan mata na duniya don kyawun gani. Ita ce wacce ta kafa Skate Gal Club. Kuukua ta yi imani da daidaiton jinsi wanda ya sa ta yi zanga-zanga da yawa a kan titunan Accra. Ta hada kai da UNFPA Ghana don gudanar da taron warkarwa ga mata matasa da suka tsira daga cin zarafi. Kuukua kwanan nan tayi aiki da mawakin Najeriya Wizkid inda ta shirya masa wani wasan kwaikwayo. Kuukua ta samu shirin fim dinta na baya-bayan nan mai suna "Unveiling" a Gidan Tarihi na Ostwall Im Dortmunder U da ke Jamus da kuma nunin sa a gidan kayan gargajiya har zuwa Maris 2022. Cibiyar ANO Institute of Arts & Knowledge ce ta ba da umarnin fim ɗin kuma Kuukua ta shirya kuma ta ba da umarni.